
            Nr.23/127/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Protocolului privind înfiinţarea unui sistem interstatal de transport al petrolului de la Constanţa (România) la Omisalj (Croaţia) dintre România, Republica Federală Iugoslavia şi Republica Croaţia, semnat la Bucureşti la 10 septembrie 2002, la Acordul-cadru asupra cadrului instituţional pentru crearea sistemelor interstatale de transport de petrol şi gaze, semnat la Kiev la 22 iulie 1999, transmis cu adresa nr.365 din 5 iunie 2003, înregistrat la Comisia pentru industrii şi servicii sub nr.23/127 din 5 iunie 2003.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra proiectului de Lege pentru ratificarea Protocolului privind înfiinţarea unui sistem interstatal de transport al petrolului de la Constanţa (România) la Omisalj (Croaţia) dintre România, Republica Federală Iugoslavia şi Republica Croaţia, semnat la Bucureşti la 10 septembrie 2002, la Acordul-cadru asupra cadrului instituţional pentru crearea sistemelor interstatale de transport de petrol şi gaze, semnat la Kiev la 22 iulie 1999



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, cu proiectul de Lege pentru ratificarea Protocolului privind înfiinţarea unui sistem interstatal de transport al petrolului de la Constanţa (România) la Omisalj (Croaţia) dintre România, Republica Federală Iugoslavia şi Republica Croaţia, semnat la Bucureşti la 10 septembrie 2002, la Acordul-cadru asupra cadrului instituţional pentru crearea sistemelor interstatale de transport de petrol şi gaze, semnat la Kiev la 22 iulie 1999, transmis cu adresa nr.365 din 5 iunie 2003, înregistrat la Comisia pentru industrii şi servicii sub nr.23/127 din iunie 2003.



Proiectul de lege este însoţit de avizele favorabile ale Comisiei juridice, de disciplină şi imunităţi, Comisiei pentru politică economică, reformă şi privatizare şi Consiliului Legislativ.



În şedinţa din 29 mai 2003, Senatul României a adoptat proiectul de lege.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţa din 12 iunie 2003.



Urmare a Acordului de împrumut nerambursabil, semnat la 22 iulie 2002, la Zagreb, încheiat între Ministerul Economiei din Croaţia şi Agenţia Statelor Unite pentru Comerţ şi Dezvoltare (USTDA) pentru elaborarea studiului de fezabilitate în vederea realizării sistemului interstatal de transport al ţiţeiului de la Constanţa, via Pancevo, la Omisalj, părţile au convenit să semneze, la Bucureşti, la 10 septembrie 2002, Protocolul privind înfiinţarea sistemului interstatal de transport al ţiţeiului Constanţa - Omisalj şi Anexa referitoare la rezolvarea diferendelor.

La dezbateri, a participat, din partea Ministerului Industriei şi Resurselor, domnul consilier Romulus Moucha.



În urma examinării proiectului de lege, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare fără modificări, proiectul de Lege pentru ratificarea Protocolului privind înfiinţarea unui sistem interstatal de transport al petrolului de la Constanţa (România) la Omisalj (Croaţia) dintre România, Republica Federală Iugoslavia şi Republica Croaţia, semnat la Bucureşti la 10 septembrie 2002, la Acordul-cadru asupra cadrului instituţional pentru crearea sistemelor interstatale de transport de petrol şi gaze, semnat la Kiev la 22 iulie 1999.



La lucrările comisiei au fost prezenţi 20 deputaţi din totalul de 25 membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

               PREŞEDINTE,                                        SECRETAR,

                 István Antal                                          Aurelia Vasile

Expert,

Silvia Vlăsceanu

